《章生持所业游余门诗勖之》
明代·胡应麟

火云峥嵘照林薄，赤日团空坐如灼。高堂褦襶者谁子，云是香溪少年章敏学。

少年十九能作诗，沾沾欲问扬云奇。先生四十发种种，抗颜肯受庸人嗤。

新诗读女吾动色，东野穷愁浪仙僻。电光雷铗双芙蓉，烂漫苔痕土花碧。

君不见神物不遇张司空，万古丰城白虹泣。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。